section_heading: Nova diskografska kuća i deseta obljetnica postojanja (2000. – 2001.)
paragraph_text: Nakon što je Marduk 5. ožujka 2001. objavio album La Grande Danse Macabre, u svibnju je otišao na američku turneju kao predgrupa Deicideu sa sastavima Gorguts i All Out War. Zatim je održao europsku turneju koja je dovršena nastupom u Belgiji na festivalu Graspop. Planirana turneja u istočnoj Europi i Rusiji otkazana je u posljednji trenutak zbog toga što je menadžer turneje ukrao utržak od turneje i naposljetku je uhićen. Planirana je američka turneja s Kataklysmom i Amon Amarthom krajem 2001. također morala biti otkazana, između ostalog zbog problema s vizama.